













UREDBA O SPREMEMBI UREDBE O NOTRANJI ORGANIZACIJI, SISTEMIZACIJI, DELOVNIH MESTIH IN NAZIVIH V ORGANIH DRŽAVNE UPRAVE, UPRAVAH LOKALNIH SKUPNOSTI IN PRAVOSODNIH ORGANIH

PREDLOG


EVA: 2026-1720-0038


I.	UVOD
1.	Razlogi in podlage za izdajo

Pravna podlaga:
 
27. člen Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26), prvi odstavek 22. člena, prvi odstavek 42. člena, tretji odstavek 87. člena, tretji odstavek 94. člena ter za izvrševanje tretjega odstavka 89. člena in 95. člena Zakona o javnih uslužbencih (Uradni list RS, št. 32/25 in 1400/26)

Rok za izdajo:
Rok za izdajo z zakonom ni določen.

Glavni razlogi za izdajo:
Glavni razlogi za sprejetje uredbe so zagotovitev preglednejše in učinkovitejše notranje organizacije ministrstva, jasnejša razmejitev pristojnosti in odgovornosti posameznih organizacijskih enot, vsebinsko povezovanje sorodnih nalog ter izboljšanje usklajevanja in izvajanja nalog na posameznih področjih delovanja ministrstva. 

2.	Ocena finančnih posledic predloga akta za državni proračun in druga javna finančna sredstva

Predlog nima posledic za državni proračun in druga javna finančna sredstva.

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

Drugi pravni sistemi niso bili predmet proučevanja.

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predlog nima administrativnih posledic.

4.2	Presoja posledic za okolje, vključno s prostorskimi in varstvenimi vidiki

Predlog nima posledic za okolje.

4.3	Presoja posledic za gospodarstvo

Predlog nima posledic za gospodarstvo.

4.4	Presoja posledic za socialno področje

Predlog nima posledic za socialno področje.

4.5	Presoja posledic za dokumente razvojnega načrtovanja

Predlog nima posledic za dokumente razvojnega načrtovanja.

4.6	Presoja posledic za druga področja

Predlog nima posledic za druga področja.

4.7	Izvajanje sprejetega predpisa

/

5.	Prikaz sodelovanja javnosti

Gradivo ni bilo predmet sodelovanja z javnostjo.

Obrazložitev:
Uredba ureja notranjo organizacijo organa državne uprave, zato usklajevanje z javnostjo ni potrebno.




II.	BESEDILO ČLENOV
Na podlagi  27. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26) in prvega odstavka 22., prvega odstavka 42., tretjega odstavka 87., tretjega odstavka 94. ter za izvrševanje tretjega odstavka 89. in 95. člena Zakona o javnih uslužbencih (Uradni list RS, št. 32/25 in 1400/26) Vlada Republike Slovenije izdaja

Uredbo o spremembi Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih
1. člen

	V Uredbi o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25, 1083/26 in 1696/26) se v 13. členu 9. točka spremeni tako, da se glasi: 

	»9. v Ministrstvu za notranje zadeve in javno upravo:

	– Direktorat za upravne notranje zadeve,
	– Direktorat za migracije,
	– Direktorat za policijo in druge varnostne naloge,
	– Direktorat za stvarno premoženje,
	– Direktorat za javni sektor,
	– Direktorat za javno naročanje,
	– Direktorat za informatiko;«.
PREHODNA IN KONČNA DOLOČBA
2. člen
(uskladitev akta o notranji organizaciji)

	Akt o notranji organizaciji in sistemizaciji delovnih mest Ministrstva za notranje zadeve in javno upravo se s spremenjeno uredbo uskladi do 1. januarja 2027.

3. člen
(začetek veljavnosti)

	Ta uredba začne veljati petnajsti dan po objavi v Uradnem listu Republike Slovenije.

III.	OBRAZLOŽITEV

K 1. členu:
Predlaga se sprememba notranje organizacije Ministrstva za notranje zadeve in javno upravo z namenom jasnejše razmejitve pristojnosti in nalog ter učinkovitejšega izvajanja nalog na posameznih področjih delovanja ministrstva. Določi se sedem direktoratov, ki bodo pripomogli k bolj pregledni organizaciji dela ter učinkovitejšemu usklajevanju in izvajanju pristojnosti ministrstva. V skladu s predlagano spremembo uredbe bodo v okviru Ministrstva za notranje zadeve in javno upravo delovali naslednji direktorati:  Direktorat za upravne notranje zadeve, Direktorat za migracije, Direktorat za policijo in druge varnostne naloge, Direktorat za stvarno premoženje, Direktorat za javni sektor, Direktorat za javno naročanje in Direktorat za informatiko. 
 
V zvezi z delovnim področjem migracij se bo v okviru Ministrstva za notranje zadeve in javno upravo ob upoštevanju pomislekov Službe Vlade Republike Slovenije za zakonodajo oblikoval Direktorat za migracije. Po spremembi zakonodaje s področja tujcev bo v okviru tega direktorata predvidoma ustanovljen Urad za nezakonite migracije, ki bo prevzel naloge in delovno področje Urada Vlade Republike Slovenije za oskrbo in integracijo migrantov.
 

K 2. členu:
Prehodna določba ureja rok za uskladitev akta o notranji organizaciji in sistemizaciji delovnih mest Ministrstva za notranje zadeve in javno upravo, in sicer se akt s spremenjeno uredbo uskladi do 1. januarja 2027.

K 3. členu:
Končna določba ureja rok za uveljavitev uredbe.



IV.	PRILOGE

Priloge niso priložene.

